Axaren

Axaren er en innsjø i Grödinge i Botkyrka kommune, Stockholms län, Sverige. Innsjøen har et overflateareal på 0,12 km², og ligger 12,2 meter over havet. Innsjøens gjennomsnittsdybde er 3,2 meter, og den rommer 390 000 m³ vann. Dens største dybde er målt til 6,4 meter.

Axarens nivå ble senket ved utdikninger på 1800-tallet. Axaren har høye nivåer av næringssalter, og har takket være god bufferkapasitet ikke blitt rammet av forsurning. Den rødlistede fiskearten sandsmett er blant artene man finner i Axaren.

Eksterne lenker
 Axaren Botkyrka kommun

Innsjøer i Södermanland